
	Anotacija 

Pagrindinis tyrimo objektas – Vilniaus tarptautinio oro uosto poreikis ir jo lokalizacijos bei plėtros galimybės. Pagrindiniai darbo tikslai – išanalizuoti oro uosto aplinkinių teritorijų konversijų galimybes į visuomenines, komercines, infrastruktūrines zonas. Nustatyti tinkamiausią teritoriją oro uosto plėtrai. Įvertinti Vilniaus oro uosto augimo prognozes, esamą urbanistinę struktūrą, kelių infrastruktūrą, tiesioginių funkcijų ryšius su ES ir kitais pasaulio centrais, geležinkelio ir tramvajaus pajungimą siūlomam kompleksui ir konvertuojamai teritorijai. Darbas yra grindžiamas jau įgyvendintais ar pasiūlytais įgyvendinti analogiškais ar panašiais projektais Lietuvoje bei užsienyje.

Pristatomas projektas pateikia oro uosto ir jo sąveikos su kitomis miesto dalimis struktūrinę plėtrą, aplinkinių kvartalų konversijos koncepciją bei leidžia plėtoti Vilniaus kaip sostinės ir metropolitinio miesto funkciją.




	Reikšminiai

Pietinis miesto apvažiavimas, peronas, pakilimo takai, lėktuvas, atvykimo/išvykimo terminalas, geležinkelis, tramvajus

	Annotation 

The analysed problem – the possibilities of conversion for the surroundings of Vilnius airport. Needs of Vilnius International airport for Vilnius city. 

Main goals for the project – to analyse te surroundings of Vilnius airport, to analyse possibilities of territory conversion to public, comercial and infrastuctural zones.to present the best terrain for airport development. To value airport expansion prediction, current urban structure, infrastructure, functional links with EU and other world senters, to value the possibility to subordinate city tram and european fast trainand connect all this with designed urban structure and urban complex. 

The Project is based on already existing or still conceptional projects made in Lithuania and abroad.

Project presents airport surroundings and its interface with the structure of the parts of town. Airport centre complex should make modern, multifunctional, contemporary gates to European Vilnius. 

The southern circuit of the city, platform, flight, airplane, airport, terminal, railway, tram  




E.GUMULIAUSKAITĖ. Vilniaus oro uosto aplinkos urbanistinės  konversijos galimybės

I. BAIGIAMOJO DARBO STRUKTŪRA

1. DARBO TIKSLAS, UŽDAVINIAI, METODIKA

Įvadas

Temos aktualumas

Darbo tikslas

Darbo uždaviniai

Uždavinių sprendimo metodika

2. TIRIAMOJO OBJEKTO APIBŪDINIMAS

3. ANALITINĖ DALIS              

Nagrinėjimo kryptys

Nagrinėjimo metodai

Teorinių ir projektinių darbų apžvalga

Nagrinėjamos teritorijos tikrosios būklės įvertinimas

Situacijos reikšmės įvertinimas

a. Situacijos strateginė reikšmė

b. Situacijos ekonominė, socialinė reikšmė miesto kontekste

c. Tarptautinio oro uosto poreikis Vilniuje 

d. Statistiniai duomenys

Funkciniai ryšiai

a. Gatvių tinklo struktūra

b. Visuomeninio eismo srautai

c. Automobilių ir kitų eismo dalyvių srautai

Gamtinių elementų įvertinimas

Ekologinis įvertinimas

a. Miesto oro tarša

b. Triukšmo lygis

c. Geležinkelio tarša

Užstatymo įvertinimas

a. situacija urbanistiniame kontekste

b. erdvinės struktūros nustatymas

c. urbanistinė charakteristika

d.užstatymo įvertinimas, architektūrinė kokybė ir fizinė būklė

Kompozicinė reikšmė

a.Teritorijos tūrinė- erdvinė kompozicija

b.Gatvių laisvų erdvių analizė

c.Gamtinių elementų, vizualinių ryšių, reljefo, vertikaliųjų akcentų įvertinimas

Planuojamos teritorijos parametrai

Vilniaus miesto bendrojo ir strateginio plano teiginiai

3.5. Išvados

4. PROJEKTINIŲ SIŪLYMŲ DALIS

Plėtros galimybių analizė

Teritorijos konversijos programa, jos pagrindimas

Sprendinio idėjos paieška ir detalizuojamo varianto pasirinkimas

Atliktų tyrimų aprašymas. Tyrimų rezultatai, išvados

Pasirinkto varianto urbanistinė idėja

Detalizuojamo varianto funkcinė – kompozicinė idėja

Urbanistinės struktūros formavimas

Komplekso detalizacija

Techniniai - ekonominiai rodikliai

5. IŠVADOS

6. NAUDOTA LITERATŪRA

7. PAVEIKSLŲ SĄRAŠAS

II.ĮVADINĖ DALIS

1. Įžanga

Nepriklausomos valstybės sostinės statusas, geri išoriniai ryšiai, išsaugotos miesto urbanistinio, kultūrinio ir gamtinio paveldo vertybės, sukauptas socialinis ir ekonominis pajėgumas suteikia Vilniui dideles galimybes sukurti miesto gyventojams reikalingą socialinę ekonominę gerovę ir aplinkos kokybę. 
    Planuojant tolesnę miesto raidą siekiama ilgalaikių strateginių tikslų, kurie leistų Vilniui tapti svarbiu Rytų ir Vidurio Europos, Baltijos regiono ir šalies politikos, kultūros, mokslo, švietimo, verslo ir turizmo centru, kaip tai numatyta miesto Tarybos patvirtintoje Vizijoje 2015 metams. Sprendiniuose pabrėžiama: gerinti gyvenimo bei miesto aplinkos kokybę; sukurti subalansuotą miesto struktūrą; saugoti miesto kultūros paveldo ir gamtos objektus; susieti miesto ir priemiesčio teritorijų raidą; integruotis į Rytų ir Vidurio Europos, Baltijos jūros sostinių tinklą. ( Ištrauka iš Bendrojo planavimo sprendinių)
2. Darbo tikslas:

· Pateikti Oro uostas teritorijos konversijos koncepciją. 

· Detalizuoti šia koncepciją teritorijoje ties oro uostu. 

· Suorganizuoti patogų patekimą, transportą, vizualinius ryšius ir pėsčiųjų jungtis.

Sukurti oro uosto teritorijos aplinką, kad svečių ir keliaujančių tautiečių pirmasis įspūdis iš paukščio skrydžio ir išėjus iš terminalo būtų atitinkantis esantį miesto įvaizdį. Be nepatogumų atvažiuot iki miesto centro ir toliau tęsti pažintį su šalimi ar patogiai, teisingai pasirinkus kelius greitai grįžti į savą aplinką. Tai turi būti išsami vietovė, siūlanti visas funkcijas reikalingas miesto gyventojui, reprezentuojanti miestą kaip Europos ir šalies sostinę, galingiausią ir didžiausią šalies miestą.

3. Darbo aktualumas:

Šiuolaikinis tarptautinis oro uostas – tai ne tik valstybės transporto infrastruktūros dalis ir sudėtingas įrenginys, bet ir politinis, ekonominis, diplomatinis, socialinis, turistinis centras, veikiamas įvairių išorės veiksnių.

Jau seniai oro uostai yra tapę svarbiausiais valstybės vartais, atliekančiais ne tik keleivių pervežimo baigiamąją arba pradedamąją funkciją, bet ir savotišką visos šalies introdukcinį marketingą.

Po staigaus 1990 metų politinio pasikeitimo ( atsikratant ne tik politinės, bet ir architektūrinės diktatūros, kylant ekonomikos lygiui, keičiantis miestų augimo tempui ) vis aiškiau suvokiama sostinės identiteto, įvaizdžio vizualiniu aspektu svarba. (Vizualus [lot.visualis- regimas] tiesioginis matymas, susijęs su tiriamojo objekto matymu plika akimi ar per optinius prietaisus) Reikšmė  ir svarba išsaugoti konkrečiam miestui būdingą siluetą, dominantes, charakteringas panoramas, atvirų erdvių išsidėstymą ir kitus įvairius ypatumus, apibrėžiančius miesto vizualinį tapatumą. Aplinkos vizualinis uniklaumas yra labia svarbus nuolat vykstančioje konkurencinėje kovoje dėl miesto išorinio vaidmens. Požiūris, kad projektuojant vietovėje, norint išsaugoti jos tapatumą, įvaizdį, svarbu įvertinti vietovės ypatybes, sąlygas ir kad tai susiję su istoriniais dalykais nurodo daugelis autorių ( C.Norbergas-Schulzas, D.Lichačiovas).  

Nagrinėjama situacija tai oro uosto teritorija, šią teritorija galima įvardinti kaip vienus iš svarbiausių miesto vartų patekti į miestą – sostinę. Tai pirmasis žingsnis miesto pažinimo, įvaizdžio formavimo link. Žmogus kuria save formuojančią aplinką. Šioje teritorijoje sieksiu, kad būtų formuojam aplinka nusakanti miesto įvaizdį ir funkcijas tinkančias oro uosto teritorijoje. Sostinė – pagrindinis, svarbiausias valstybės miestas. Stebint, Europos miestų vystymąsi , darau išvadas, kad pagrindiniai miestai, tai labiausiai ekonomiškai išsivystę miestai, dažnai prie jūrų ar upių uostų arba turintys tvirtus išorinius ryšius. Vilnius visais aspektais atitinka svarbiausio Lietuvos miesto įvaizdį, tačiau iki visiško stiprumo jam trūksta stiprių išorinių jungčių su kitomis Europos ar NVS šalimis. Šiuo metu strateginėje transporto veikloje nenumatomi nei transporto koridoriai, taip pat svarstoma dėl oro uosto iškėlimo iš Vilniaus. Sprendimas bus priimtas šių metų (2005m.) gale. Atsižvelgiant į oro uosto plėtros scenarijus esamą situaciją aš priimu sprendimą, kad Tarptautinis Vilniaus oro uostas plėsis. Tai strategiškai labai svarbus miesto objektas. Čia susikuriamas pirmasis įspūdis apie šalį, jos ekonominę situaciją ir pan.

4. Darbo uždaviniai:

· Oro uosto teritorijos sujungimo su miestu koncepcijos pasiūlymas

· Teritorijos socialinė,ekonominė, ekologinė ir urbanistinė charakteristika

· Plėtros galimybių analizė

· Užstatymo programos pagrindimas

· Urbanistinio sprendimo paieška

· Trijų alternatyvių urbanistinio sprendinio variantų pateikimas

· Pasirinkto sprendinio detalizavimas.
5. Darbo objektas:

Oro uosto teritorijos urbanistinė analizė, sutvarkymo pasiūlymas, transporto organizavimas bei urbanistinio komplekso sudėtingoje Vilniaus didmiesčio situacijoje( šiuo atveju oro uosto teritorija) detalizacija ir projektavimas.

6. Uždavinių sprendimo metodika:

Tipologinės raidos analizė – apima literatūros ir užsienio praktikos, analogų apžvalgą, pasaulinių oro uostų plėtros ir projektavimo tendencijos, didmiesčio centrų raidos analizė.

Oro uosto sistemos miesto struktūroje tyrimas – apima oro uosto objektų sistemos nagrinėjimą pasirinkto didmiesčio kontekste.

Konkretaus objekto išskyrimas – apima konkretaus objekto analizę ir praktinius pasiūlymus tolimesniam to teritorijos vystymui.

II. Tiriamojo objekto apibūdinimas

Jau seniai oro uostai yra tapę svarbiausiais valstybės vartais, atliekančiais ne tik keleivių pervežimo baigiamąją arba pradedamąją funkciją, bet ir savotišką visos šalies introdukcinį marketingą.

Nuo pat aviacijos atsiradimo oro uostų architektūra turėjo ypatingą savo meninę ir technologinę išraišką. Čia dažniausiai panaudojamos moderniausios medžiagos, išbandomos naujausios statybų technologijos.

Tarptautiniai oro uostai – tai labai sudėtingas urbanistinis audinys. Čia neišvengiamai atsiranda dideli transporto bei žmonių srautai. Todėl numatomi privažiavimai visuomeninio bei privataus transporto priemonėms, taip pat turi atsirasti tarnybiniai patekimai į kompleksą. Reikalinga numatyti automobilių stovėjimo aikšteles. Todėl pats kompleksas dažnai statomas atokiau nuo miesto, prišliejant jį prie pat automagistralinių kelių.

Tokių kompleksų architektūra dažnai būna išraiškinga tiek savo menine, tiek technologine puse. Oro uostai atlieka ne tik tranzitinę paskirtį, bet ir vaidina didžiulį vaidmenį kuriant šalies ar miesto įvaizdį. Čia panaudojamos naujausios statybų technologijos siekiant sukurti unikalų kompleksą.

III.Analitinė dalis

1.Nagrinėjimo kryptys:

Vizualinė kaita:

· Vertikalus, horizontalus planavimas

· Panoramos ir siluetai

· Dominantės( šiuo atveju tik oro uosto apžvalgos ir valdymo bokštas, bei dominantės pabrėžiančios įvažiavimą i teritoriją)

· Masteliškumas ( šiuo atveju didelės teritorijos, savo masteliškumu išsiskiriančios iš visos miesto struktūros)

2. Nagrinėjimo metodai:

1. medžiagos rinkimas (šaltiniai)

· istoriniai(plėtros analizė, kirtimų formavimasis, gyvanmųjų rajonų, sodų susikūrimas, esamos situacijos įvertimas, siūlymas plėsti pačių terminalų kiekį ir dydį)

· literatūriniai(analogų rinkimas)

· kartografiniai

· archyviniai( vykusio konkurso orouosto pastato išplėtimo medžiagos analizė)

· vizualiniai

2. stebėjimai, fotofiksacijos

3. socialinė apklausa( subjektų nuomonės išklausymas apie tiriamą situaciją, jų patirties ir užsienio šalių analogų patyrimo analizavimas)

4. siekiant suformuoti sistemingą teritorijos analizę ji suskirstoma į tris lygius :

A. Šalies ir bendramiestinės problemos

B. Trasos oro uostas – Centras analizė

C. Oro uosto aplinkos analizė.

3. Situacijos padėtis Vilniaus miesto kontekste

Situacija yra tarp dviejų vidinių miesto įvaizdžio mazgų. Netoli centro, tik 8 km, kas nebūdinga kituose Europos didmiesčiuose esantiems oro uostams. Šiuo metu teritorija nebetenkina esamų poreikių, nei pakilimo takai nei terminalo dydis. 2015 metai planuojam aptarnauti apie 3 mln. keleivių. Taip pat esamas pakilimo leidimosi takas yra 2.5 km ilgio, kai pagal normas turėtų būti 3 km bei dabartinė jo kryptis (Šiaurė –Pietūs) sudaro didelę triukšmo zoną gyvenamiesiems miesto rajonams. Pagrindinis triukšmas ir oro tarša eina virs Antakalnio. Todėl Bendrajame Vilniaus plane jau yra numatyta keisti takų kryptį į Rytų – Vakarų. Tačiau tada iškyla žemės supirkimo problema, o leidimosi laukas labai priartėja prie Baltarusijos sienos arba net kerta ją.

Patekimas prie terminalo nepatogus, netraukia vizualiai. Iš visuomeninio transporto šiuo metu kursuoja tik autobusai ir taksi. BP numatyta ir miesto tramvajaus atšaka. Pašilaičiai - oro uostas, per Naujamiestį. 

Teritorija supa smulkūs gyvenamieji sodų kvartalai, pramoninis komercinis Kirtimų rajonas, bei iki galo nesusiformavusi komercinė ašis. siūlau gyvenamąjį rajoną iškelt, koncentruotis i administracinius objektus, parkavimosi vietų didinimą, komercija, stambią ir smulkią(vietinę).

Trasa  Miesto centras – oro uostas. Patekimas į miestą iš pietinės Vilniaus dalies į centrą. Važiuojant kertami kirtimų, Naujininkų, Naujamiesčio mikrorajonai. Palyginus su miesto plėtra šiaurinėje dalyje, čia kol kas nieko nevyksta. Tačiau yra planuojamos kelios rimtos kirsiančios trasos, tai pietinis senamiesčio apvažiavimas ir pietinis miesto apvažiavimas (SPA ir PA analizuojamame darbe jau vyrauja, kaip esami, svarbūs, įtakojantys objektai).

Miestas nebėra savarankiškas organizmas, tai dalis metropolinės sistemos. Oro uostai transformuoja metropolį. Pavyzdžiui, Ciūricho oro uosto teritorijoje yra 4 traukinių stotys, 10 vietinio susisiekimo traukinių stotelės, 3 magistralinių kelių susijungimai, 2 municipaliniai centrai ir 3 pagrindinai miesto vystymosi centrai. Taigi oro uosto teritorija yra svarbus miesto logistinis, ekonominis, pramoninis, infrastruktūrinis centras. Kol kas tikrai šis oro uostas negali lygiuotis į Europos didžiuosiu oro  uostus, nes čia niekada nebus vykdoma labai didelė skrydžių gausa ir tai tikrai nebus tranzitinis oro uostas, tarpinė stotelė, kadangi nedideliu spinduliu aplink jį yra tikrai dideli ir galingi oro uostai, kaip Vantaa( Helsinkis), Varšuvos o.u., Kopenhagos o.u.  Analizuojant įvairias oro uostų sistemos veiklas(AMS, FRA) pastebiu, kad nuolatos auga ne aviacijos pramonės pajamos, o komercinės. Čia teikiamos įvairios paslaugos. Kai kuriuose oro uostose tai sudaro net 50% viso pelno.

Šiuo metu sparčiausia ekonominė plėtra vyksta miesto Šiaurinėje dalyje, tačiau sukūrus tinkamą oro uosto centro teritoriją vystymasis išaugtų. Taipogi, Vilniaus oro uosto teritorija yra strategiškai patogioje vietoje. Tik 7 km nuo miesto centro, pro šalį praeina magistraliniai keliai (Minsko plentas – PA).

3.1 Situacijos strateginė reikšmė

Teritorija yra netoli miesto centro. Vykstant iš oro uosto į Vilniaus centrą kertami pramoninis komercinis Kirtimų rajonas, gyvenamasis Naujininkų rajonas bei du „prestižiniai“ miesto rajonai, tai Naujamiestis ir Senamiestis. Taip pat kertamos dvi stambios magistralinės gatvės – PA ir SPA- Pietinis miesto apvažiavimas bei senamiesčio pietinis miesto apvažiavimas. Šios dvi magistralės nukreips didžiąją transporto dalį nuo labiausiai šiuo metu apkrautų gatvių- Švitrigailos, Dariaus ir Girėno. Oro uosto funkcija labai svarbi miesto strateginiam planavimui. Mūsų sostinėje jis sukuria pagrindinius išorinius susisiekimo ryšius. 

3.2. Funkcinė reikšmė mieste

Šiuo metu Vilniuje didžiausia ekonominė plėtra vyksta šiaurinėje miesto dalyje, tuo tarpu plėtra pietinėje dalyje yra apmirimas. Miestas pietinėje dalyje baigiasi ties Švitrigailos gatve, toliau jau seka gyvenamasis Naujininkų rajonas. Čia gyvuoja tik gyvenamoji funkcija. Kelias į oro uostą yra patapęs tik pramonine trasa, daug transporto į pramoninį Kirtimų rajoną. Rajonuose trūksta komercinės funkcijos. Nagrinėjama teritorija yra tarp dviejų didelių transporto mazgų – Oro uostas ir Geležinkelio bei autobusų stotčių. Tokioje situacijoje turėtų vyrauti infrastruktūra. Tačiau čia jos trūksta.  Kadangi geležinkelio stotis jau patapo visišku miesto centru, tai pagrindinė infrastruktūra turėtų keltis į užmiestį su visai PA, VA, NA. Kirtimuose iš pramoniės funkcijos dauguma objektų yra patapę komerciniais ar sandėliavimo objektais. Reiktų šiam rajonui grąžinti pramoninę funkciją iš išorės ją „apvelkant“ stambiąja ir smulkiąja komercija. Tuo pat sukuriant ir tinkama terpę kurtis oro uosto komercijos aplinkai.

3.3. Socialinė ekonominė reikšmė mieste

Oro uostas tai pirmasis pažinimo taškas su šalimi. Šis centras turėtų būti pirmasis sostinės „veidas” reprezentuojantis vilnių kaip stipriausią, galingiausią, tvirčiausią Lietuvos miestą. Oro uosto aplinkoje neturi būti gyvenamosios funkcijos, tai socialinis užsakymas iš karto krypsta į atvykstančiuosius ir išvykstančiuosius klientus. Žmonės skraido ne kasdien ir ne žemiausio socialinio sluoksnio. Šis centras yra pirmasis objektas, kurį išvysta užsienio politikai, turistai pirmąkart atvykę į šalį. Čia gali įsikurti dideli strateginiai komerciniai centrai ir jie turės paklausą. Be to, centras yra vos keli kilometrai nuo pietinio miesto apvažiavimo, čia sukuriamose komerciniuose centruose jie galėtų apsipirkinėti, nereikėtų jiems lysti į miesto centrą, kur gatvės projektuotos vos 18 000 automobilių, kai jau šiuo metu jų esą tris kartus daugiau.  Tuo tarpu 10  metų bėgyje vien tik oro uostas žada priimt ir išleist 3 mln. keleivių, remianti statistika per diena ten vyks 10 000 keleivių, tam tikromis valandomis.

3.4. Statistiniai duomenys

3.5. Išvados

· Trasa oro uostas – centras eina per du sunykusius, befunkcinius - monofunkcinius rajonus (Kirtimai ir Naujininkai) bei per du prestižinius rajonus – Naujamiestis ir Senamiestis

· Kertamos dvi pagrindinės Pietinės meisto dalies ašys – PA. SPA

· Susikoncentravę du pagrindiniai miesto transporto ir infrastruktūros mazgai – Oro uostas ir autobusų bei geležinkelio stotys

· Praeina buvusio geležinkelio „vaga“ į lydą. Daugelis situacijos veikusių funkcijų „numirę“

· Oro uostas labai svarbus ekonominis, socialinis, infrastruktūros, strateginis, galimos plėtros ir miesto bei šalies įvaizdžio mazgas.

4. Funkciniai ryšiai

4.1. Transporto sistema

Oro uostas - centras trasa prasidedanti pramoniniame kritimų rajone, taigi čia visuomeninio transporto labai maža. Dabar esantis paskutinis trasos taškas būtų Jašiūnai ir miesto gyventojų individualūs sodai. Esami keliai neatitinka norimo suformuoti trasos įvaizdžio. Taip pat nebeatitinka esamo srauto. Vilniaus kelių struktūra projektuota 18 000 automobilių, tačiau šiuo metu jų yra 4 kartus daugiau. Kelyje visada pasitaiko transporto kamščių. Dariaus ir Girėno gatvė su viaduku virš PA ir atkarpa kertančia Naujininkus yra ypatingai apkrauta pramoninio transporto automobilių, nes kol kas tai yra vienintelis kelias – išvažiavimas iš minimos teritorijos, tačiau pabaigus pietinį apvažiavimą, bei senamiesčio pietinį apvažiavimą, transporto srautai išsisklaidys ir situacija pagerės. 2015 m. planuojama, kad oro uoste srautas padidės iki 3 mln keliautojų per metus, tai būtų, kad šiuo keliu, nes jis yra vienintelis, vyks apie 10 000 žmonių per dieną. Šis skaičius nusako tik transporto srautą į oro uostą ir tik išvykstančių arba atvykstančių keleivių. Tačiau tuo pačiu keliu yra vykstama į Jašiūnus, Eišiškes, Kirtimų pramoninį rajoną. Taigi transporto srautas dar labiau padidėja ir esamas kelias negalės aptarnauti jo.

Tiltas jungiantis Naujininkus ir teritorija nuo oro uosto iki geležinkelio, patekimas į istorinį miesto centrą, neatitinka esamo ir kasdien didėjančio miesto transporto poreikių. Todėl bus siūloma jo rekonstrukcija, praplėtimas, naujas kelių tinklas, jungtis su pietiniu senamiesčio apvažiavimu.

Svarbus trasoje Oro uostas- centras yra ir geležinkelio vaidmuo. Važiuojant trasa mes jį kertame kelis kartus. Be to, yra nutiestas geležinkelio kelias visiškai jungiantis oro uosto teritorija su traukinių bei autobusų stotimi, kryptis Vilnius - Lyda. Šiuo metu ši geležinkelio trasa yra nenaudojama. Tai siūlyčiau ja atgaivinti. 

Čia taip pat iškeliama problema – pėsčiojo žmogaus poreikiai. Sparčiai augant transporto skaičiui visuose Lietuvos miestuose ir , aišku, Vilniuje, didelis dėmesys skiriamas susisiekimo efektingumui gerinti – platinamos gatvės, tiesiami viadukai, tiltai ir pan. Tuo pačiu didinamas plotas palei gatves, kuris būtų skirtas pestiesiems/dviratininkams ir pan. Tačiau tai tėra tik minimalus problemos sprendimas.

4.2. Tramvajus

Vilniaus miesto bendrajame plane numatoma greitojo tramvajaus linija Oro uostas – Pašilaičiai per naujamiestį. Tačiau ši trasa neturi jungties su istorine ir centrine miesto dalimi, bei senamiesčiu, taip pat joje nenumatytas net persėdimas, kad būtų pasiekt senamiestį naudojantis tos pačios rūšies visuomeniniu transportu. Arba tai reikia daryt jau už centrinės dalies, tačiau dabar sparčiai besivystančiame viename iš miesto centru Šnipiškėse, bet tuomet kelias į labiausiai turistų lankomą teritoriją yra grįžtamasis.

Atvykusiems automobiliu - jį galima palikti automobilių daugaiaukščiame garaže arba atviroje automobilių aikštelėje prie terminalo. Čia yra įrengti dauguma šios srities patogumų –automobilių nuoma – pardavimas, ilgalaikės trumpalaikės mokamos stovėjimo aikštelės. Tačiau jų vos užtenka dabartiniam transportui aptarnauti, o kartais ir neužtenka. Todėl tikrai reikalinga rasti daugiau vietos šiai problemai spręsti. 

4.3. Visuomeninis transportas

Visuomeninis transportas kursuojantis iki šios teritorijos yra tik miesto autobusai. Nr.2 ir taip pat pravažiuoja pro šalį , bet prie terminalo  nesuka Nr.1. Tačiau nei vienas iš šių autobusų nejungia teritorijos su geležinkelio ar autobusų stotimi. Kas tikrai yra svarbu šalies ir miesto susisiekimui. Visuomeninis transportas dabar labiau apatarnauja Kirtimų rajono darbuotojus nei oro uosto klientus.

4.4. Gatvių tinklas 

Susiformavęs gatvių tinklas nebetenkina esamo transporto srauto. Taip pat kairinis posūkis į oro uosto teritoriją yra visiškai nepastebimas. Patekimas į analizuojamą teritoriją vyksta tik Dariaus ir Girėno gatve, į kurią patekti galima tik iš dviejų gatvių – tai Žirnių gatvės ir Švitrigailos. Šios gatvės visada būna apkrautos pramoninio ir visuomeninio bei individualaus transporto. Reikalingos naujos jungtys, platesni keliai, kitos kategorijos.

4.5. Išvados: 

· Būtina užtikrinti geresnes eismo sąlygas Švitrigailos gatvėje Dariaus ir Girėno gatvės atkarpoje. Čia nuolatiniai transporto kamščiai.

· Oro uostas tai toks kompleksas kur naudojamos naujausios technologijos, ypač susijusios su infrastruktūra bei transportu. Todėl būtina užtikrinti modernų viešojo transporto aptarnavimą bei puikias privataus transporto judėjimo galimybes.

· Panaudoti esamą geležinkelio „vagą“ į Lydą.

· Reikalinga bendro naudojimo automobilių stovėjimo aikštelių

· Neplečiamas ir nerekonstruojamas esamas transporto ir gatvių tinklas užkemša gatves, tačiau ši situacija dalinai keisis pabaigus statyti pietinį senamiesčio ir pietinį miesto apvažiavimus.

5. Gamtinių elementų įvertinimas

Pačioje oro uosto teritorijoje gamtiniai elementai man nėra labai aktualūs. Tike tiek, kad esma teritorija yra plokščiame reljefe, tai suteikia patogumo lėktuvų pakilimo ir nusileidimo takams.

Trasa Oro uostas- Centras. Pradedant važiuoti iš oro uosto ir prieš patenkant į kelią abipus gatvės yra želdynai, kurie neatitinka esamos situacijos. Mano manymu, čia turėtų būti simbolinis miesto mazgas, informuojantis apie patekimą į šalies sostinę. Ši želdynų grupė yra nesutvarkyta ir neturi sistemos. Želdynų grupė nr.2 – tai vizualinis mazgas, ties PA viaduku. Žali šlaitai, nueinantys i miesto panoramą. Jų siūloma nenaikinti, neužgožti architektūra, tačiau užstatymas atsirasti turi, nes tai bus miestui svarbi arterija. Dešinėje kelio pusėje yra netinkamai panaudotu žaliųjų plotų. Jie neišnaudojami, bet užgožiami infrastruktūros pastatų, garažų, senų sandėlių, kuriuos siūloma sutvarkyti ir sukurti darnia urbanistinę erdvę ir tolesniam, bet sistemingam pramonės komercijos vystymuisi.

Taip pat ryškus reljefas formuoja geležinkelio griovį. Šiuo metu tai atrodo tarsi upės vaga su abipus nusidriekusiais šlaitais. Toks sprendimas netinkantis stambiame infrastruktūriniame mazge.

6. Vizualinių ryšių analinė
Analizuojant teritoriją miesto atžvilgiu atradau keletą tolimesnių taškų, nuo kurių užsimezga vizualinis ryšys su terminalu. Pirmasis vizualinis ryšys yra ties viaduku per PA( Dariaus ir Girėno gatve – PA). Čia atsiveria tolimieji vizualiniai ryšiai su tolimesniais gyvenamaisiais rajonais, TV bokštu, miškų masyvais, taip pat jau pastebimas ir oro uosto terminalo pastato fragmentas. Išnaudojant šį ryšį būtų galima tiesti naują ašį patekimui į oro uosto teritoriją, tai galėtų būti trasa tik lengvajam transportui. 

Kitas vizualinis mazgas galėtų tapti nuo Liepkalnio gatvės ar nuo paties Liepkalnio. Iš čia matoma jau visa oro uosto teritorija su pakilimo ir leidimosi takais. Tačiau ši teritorija kol kas mažiausiai įtakoja projektuojamos teritorijos analizę, nes tai vėlgi yra tolimieji vizualiniai ryšiai. Tačiau reiktų į tai atsižvelgti projektuojant estetinę oro uosto terminalo dalį. Tai būtų vaizdas ne tik atvykstantiems į Vilnių, bet ir vietiniams keliaujantiems į Lydą Liepkalnio plentu.

Trečiasis vizualinis mazgas- patekimo į pačią oro uosto teritoriją, patekimas prie terminalo. Arba tiesiog nebuvimas vizualinio ryšio. Kelias vedantis prie terminalo yra kompoziciškai ir net funkciškai silpnesnis už esamą Dariaus ir Girėno gatvę. Visus vizualinius ryšius užstoja laisvai susiformavę netvarkingi želdynai ir vienintelis išskyrimas tai maža reklaminė iškaba ties kairiniu posūkiu.

Analizuojama teritorija negali pasigirti nei horizontaliomis, nei vertikaliomis dominantėmis. Vienintelės vertikalios dominatės būtų Naujininkų gyvenamieji daugiabučiai dvylikaaukščiai namai, keli Kirtimų pramoniniai bokštai bei dispečerinės bokštas, kurį net ir dabar jau užgoš rekonstruojamas VĮ Tarptautinis Vilniaus Oro uostas administracinis pastatas.

Todėl šioje teritorijoje siūloma kurti naujus vizualinius ryšius, formuoti naują aplinką, plėsti teritoriją ir kitaip „užkabinti“ patekimą į teritoriją.

7. Ekologinis įvertinimas.

Oro uosto teritorijoje niekaip neįmanoma išvengt oro taršos, triukšmo ar išmetamų dujų taršos. todėl jie ir yra statomi atokiau nuo miesto centro , gyvenamų teritorijų. Vilniaus tarptautinis oro uostas yra netoli centro, tik 7 km. todėl reikia viska organizuot taip, kad būtų kuo racionalesnis automobilių judėjimas bei nustatyti pakilimo takai, pagal tam tikras specifikacijas. Bendrajame Vilniaus plane yra numatyta keisti pakilimo taką iš Šiaurės – Pietų krypties į Rytų – Vakarų. Tačiau tai sudaro papildomų problemų išpirkinėjant žemes bei keičiant ir organizuojant kelio į Rudaminą aplinkkelį. Be to, yra nustatyta, kad šia kryptimi kylantys ir besileidžiantys lėktuvai kirstų Baltarusijos oro zoną, o tai neleistina įstatymų.

 Esamas pakilimo leidimosi takas yra 2.5 km ilgio, kai pagal normas turėtų būti 3 km bei dabartinė jo kryptis (Šiaurė –Pietūs) sudaro didelę triukšmo zoną gyvenamiesiems miesto rajonams. Pagrindinis triukšmas ir oro tarša eina virs Antakalnio, Markučių, Saulėtekio, t.y. labai tankiai apgyvendinti miesto rajonai. 

8. Teritorijos funkcijos

Situacija yra ganėtinai sudėtinga, tačiau jos funkcija yra labai aiški ir konkreti. Į Oro uostą lankytojai vyksta ne kasdien ir ne su kažkokiu pramoginiu ar kitokiu užklydimo tikslu, tačiau su konkrečiu išvykimo arba atvykimo bei pasitikimo ar išlydėjimo tikslu.

Funkcinė situacija šiuo metu yra netinkama šiai teritorijai. Patekimas į situaciją vyksta tik iš miesto pusės. Tačiau baigus statyti PA, transporto srautai pasikeis. Mano siūlymas yra integruoti kuo didesnę administracinę ir komercinę funkciją. Taip teigiu, nes manau, kad tokia teritorija kaip oro uostas ir dar netoli centro, tik 7 km. Turi labai dideles investicijų galimybes. Dabar dar kai planuojamas teritorijos praplėtimas ir daugiau keliaujančių žmonių, ne tiek savo malonumui, kiek darbo reikalais (Briuselis ir kiti ES šalių miestai i kuriuos per savaitę vykdoma daugiau nei 300 skrydžių). Ryšiai su užsienio investitoriais. Tikrai pakels situacijos lygį. 

Oro uosto aplinkos funkcija yra susikoncentravusi tik kirtimų pusėje arba pačiame oro uosto terminalo komplekse. Kirtimai bendrajame miesto plane įvardijami kaip infrastruktūrinė teritorija, tačiau šiuo metu tai labaiu pramoninė komercinė teritorija su dideliais sandėliavimo korpusais. Teritorijoje tarp geležinkelio griovio ir Dariaus ir Girėno gatvės yra pavienis taškinis kelių komercinių pramoninių objektų. Jie nesudaro visumos, o tik padraiką gatvės erdvę.

Aplink terminalą išsidėstę keli objektai. Tai daugiaaukštė automobilių stovėjimo aikštelė, Lietuvos avialinijų administracinis pastatas, viešbučiai du viename pastate „Skrydis“ ir „Adelita“. Taip pat aplink pakilimo takų teritoriją išsidėstę lėktuvų ir teritorijos tvarkymo objektai, t.y. specifinės funkcijos objektai.
Šiuo metu Oro uosto teritorijoje veikiančios funkcijos : auto parkavimas, auto nuoma, auto prekyba, viešbutis, keli biurai, administracija, ir visa VĮ , kurios teritorijoje galima rasti Cargo pervežimus, oro paštas, kuro saugyklas, garažus, teritorijos valymo įrengimus ir panašius su oro uosto teritorijos valdymo sistema susijusias funkcijas.

9. Užstatymo principai

9.1.Užstatymo įvertinimas

Šiuo metu susiformavęs užstatymas netenkina esamos ir būsimos ekonominės ir visuomeninės situacijos. Oro uosto teritorija ir jos terminalas nebeaptarnauja esamo klientų kiekio. Skrydžių skaičius didėja, keliaujančių žmonių verslo ir poilsio reikalais daugėja. Taigi turi plėstis oro uosto teritorija. Taip pat automobilių ir visuomeninio transporto kiekis didėja, parkavimosi problema iki galo neišspręsta teritorijoje.

Dabartinis užstatymas yra tik lokalinis ties oro uosto terminalo teritorija. Visa 333ha teritorija yra užstatyta pagal oro uosto normatyvus jungiant visas reikalingas funkcijas ir nepažeidžiant aukšingumo normų pagal leidimosi ir kylimo takų trajektorijas.

Teritorijoje nepriklausančioje VĮ Tarptautinis Vilniaus oro uostas(priklauso ir viešbutis „Skrydis“) išsidėstę keli objektai – tai daugiaaukštė „Automodus“ stovėjimo aikštelė, automobilių nuoma ir pardavimas, Lietuvos Avialinijų administracinis pastatas, Pašto pastatas, toliau driekiasi keli daugiabučiai gyvenamieji namai bei iš kairės terminalo pusės yra susiformavęs sodų – gyvenamųjų namų kvartalas, o kitoje Dariaus ir Girėno gatvės pusėje pramoninis – komercinis kirtimų rajonas. Čia jau susiformavęs užstatymas su savo infrastruktūra bei turėtų būti nekeičiamas, nebent renovuojamas ir papildomas naujais segmentais. Ta pati Kirtimų rajono dalis formuoja Dariaus ir Girėno gatvės erdvę, tačiau šie jos segmentai einantys palei gavės liniją yra netvarkingai formuojantys gatvės erdvę, tai pavieniai stalinistinės statybos objektai, išsiskiriantys savo masteliu bei kompoziciniu išsidėstymu nuo viso pramoninio rajono. 

[image: image5.wmf]būklė gera, 

bet koreguotina

geras

koreguojama/ 

tvarkoma, t.y. vidutinė

pramoninis - komercinis

kirtimų kvartalas

Situacijos užstatymo įvertinimas

nesutvarkyti plotai, 

laukai

nesutvarkyta gatvės 

erdvė

per smulkus užstatymas, 

nesukurta gatvės erdvės

prasta/ nevertinga, 

neatitinkanti situacijos

-B-


9.2. Kompozicinė reikšmė 

Esamas oro uosto terminalas yra statytas 1954 m. tai sovietinės statybos pavyzdys. Kuris nebuvo keistas net kelių terminalo rekonstrukcijų metu. Išlaikoma ašinė centrinė simetrija. Patekimas į teritoriją projektuotas centrine ašimi tiesiai į simetrinį pastato fasadą, ties pačiu pastatu ir patekimas į išvykstančiųjų salę projektuotas ratu ir kairės į dešinę. Prieš prasidedant šiam keliui vykstama viaduku per geležinkelį, tai dar daugiau stabdo esamos teritorijos kompoziciją bei plėtrą. Pastatai išsidėstę aplink šį žiedą tarp terminalo ir viaduko. Plėtra link Dariaus ir Girėno gatvės nesitęsia, todėl patenkant į teritoriją kertama plynė su laisvai susiformavusiais želdynais.

Patekimas į teritoriją yra centrinis, tačiau tas centriškumas išsišakoja nuo Dariaus ir Girėno gatvės statmenai ir yra net kompoziciškai silpnesnis nei toliau besitęsianti gatvė. Visa kas nurodo, kad tai patekimas į oro uosto teritoriją, tik nedidelė reklaminė iškaba, nėra jokio vizualinio traukos ryšio.

10. Vilniaus BP ir strateginio plano teiginiai

Numatomas tramvajaus kelias, jungiantis Pašilaičius – Oro uostą per Naujamiestį, „neužkabinant“ miesto centro.laičius - Oro ų trajektorijas. normatyvus jungiant visas reikalingas funkcijas ir nepažeidžiant aukšingumo norm
Taip pat numatomas ir naujas pakilimo nusileidimo takas kryptimi Rytų – Vakarų. Paraleliai einanti esamai įvažiavimo krypčiai.

Bendrajame miesto plano socialinėje dalyje nagrinėjamos trys pagrindinės problemos:

· Miesto ir atskirų miesto rajonų gyventojų skaičiaus mažėjimas ir vyresnio amžiaus žmonių didėjimas

· Atskirų miesto rajonų gyvenamosios aplinkos kokybės degradavimas, įvairių zonų skirtumų didėjimas

· Netolygi socialinės infrastruktūros sklaida miesto teritorijoje, švietimo, ugdymo, kultūros, sveikatos apsaugos, socialinės rūpybos, priešgaisrinės apsaugos objektų trūkumas didelėse miesto teritorijose.

Vilnius pastaraisiais metais ekonomiškai stiprėja : gerėja miesto ūkis, finansų rinka, daugėja ilgalaikių investicijų į verslą bei miesto infrastruktūrą. Pastaruoju 4-5 metų laikotarpiu Vilniuje itin sparčiai plečiasi paslaugų sektorius. Ypač intensyviai plečiasi prekybos veikla.

Nepriklausomų ekonomikos ekspertų atlikti tyrimai rodo, kad ateityje Vilniaus plėtra turės tokius būdingus bruožus:

· Smarkiai augs paslaugų ir turizmo sektorius

· Bus atnaujinta inžinerinė infrastruktūra

· Atsiras naujo tipo pramoninės zonos

· Didės gyvenamosios statybos apimtys

· Gerės transporto infrastruktūra.

11. Išvados

· Kadangi Lietuvoje gerėja ekonominė situacija, padidėjo atvykstančių turistų skaičius, reikalinga statyti naują arba plėsti senąjį Vilniaus tarptautinį oro uostą.

· Būtinas šalies įvaizdžio formavimas nauju oro uostu - tai padidina valstybės patrauklumą.

· Įvertinus pasaulio šalių patirtį, tinkamiausia statyti oro uostus atokiau nuo didžiųjų miestų, prie automagistralinių kelių.

· Judėjimo organizavimas centruose susideda iš 3 pagrindinių komponentų : pėsčiųjų erdvių , automobilų aikštelių vietos, visuomeninio transporto sustojimo vietos, transporto judėjimo trasos. 

· Automobilių aikšteles galima išskirstyti į keletą grupių: aptarnaujančio transporto aikštelės (dirbančiųjų), lankytojų aikštelės. Kriterijai, lemiantys problemą centre -  patogumas, saugumas, estetika.

· Oro uostuose transporto eismas dažnai vykdomas ratu.

· Vilniaus tarptauutinis oro uostas per metus aptarnauja 700 tūkst. keleivių.

· Vietos funkcijos išgryninimas centre -  tai tos vietos išstūmimas iš gyvenimo, todėl oro uosto teritorija turi turėti ir kitų funkcijų, kaip administracija, komercija, viešbučiai ir pan. Kuo didesnis funkcijos koncentravimas centre, tuo didesnė tikimybė suformuoti gyvybingą centrą, kurianti pirmąjį įspūdį apie šalį.

· Nepriklausomų ekonomikos ekspertų atlikti tyrimai rodo, kad ateityje Vilniaus plėtra turės tokius būdingus bruožus:

Smarkiai augs paslaugų ir turizmo sektorius

Bus atnaujinta inžinerinė infrastruktūra

Atsiras naujo tipo pramoninės zonos

Didės gyvenamosios statybos apimtys

Gerės transporto infrastruktūra.

· Vilniaus plėtra glaudžiai susijusi su didelėmis    investicijomis. Reikalingas privatus kapitalas, galintis prisidėti prie miesto socialinės, inžinerinės infrastruktūros ir miesto estetinės išvaizdos gerinimo.socialinių paslaugų sfera neabejotinai taps 1995 – 2015 metais viena dinamiškiausių Vilniuje plėtojamų veiklos sričių, ypač susijusių su turizmu, poilsiu, rekreacija, komercija( viešbučiai, prekybos, viešo maitinimo, buitinio aptarnavimo įmonės, turizmo bendrovės, poilsio rekreacijos kompleksai, ryšių ir finansų įstaigos).

· Dabartinė Vilniaus tarptautinio oro uosto situacija neatitinka socialinio užsakymo – vieta nepakankamai išnaudojama komercijai. Reikalinga daugiau polifunkcinių komercinių pastatų.

· Miesto tobulinimas iš vidaus ir jo plėtimąsis i išorę – tai du miesto plėtros faktoriai.

· Būtina viešojo transporto restruktūrizacija. Tramvajaus įvedimas.

IV. Lietuvos ir užsienio analogų apžvalga

      1. Tarptautinio Vilniaus oro uosto rekonstrukcijos konkurso apžvalga

Oro uosto terminalo kompleksas yra sudurstytas iš stalininio 1954m. korpuso ir 1985-94 metų architektų L. Vaičio, A.Aleknos ir G.Telksnio priestatų. Rekonstrukcijos architektūrinis konkursas įvyko 2003 –iųjų gale. Dalyvavo tik 7 projektai, tai turbūt dėl užduoties specifiškumo ir sudėtingumo, am reikėjo išmanyti oro uosto technologiją. Pirmąją vietą laimėjo L. Vaitys pratęsęs savo 1985 metų oro uosto projekto koncepciją. Šeštojo dešimtmečio korpusas pridengtas stiklu nuo pagrindinės gatvės, o terminalą vysto kaip terminalo „antrąją eilę“.

Kito architekto pasiūlymas buvo nugriauti 6 – ojo dešimtmečio stalininį terminalą. Jis plečia terminalą išilgai pakilimo tako, o senąjį pastatą paskiria kitai funkcijai. Tačiau dėl neapdairiai išparceliuoto kitoms oro uosto veiklos tarnyboms gretimybių tai yra neįmanoma, todėl jis plečiamas gilyn, link pakilimo tako, ir dėl to kyla nesibaigiantys funkciniai rebusai.

Trečios vietos laimėtojo projektas „oficialųjį“ oro uosto fasadą pridengia pasvirusia ilga plokštuma.

Ketvirtos vietos laimėtojo projektas iškelia kelis stiklinius administracinius aukštus ant priekinio korpuso, bei pandusu sukuria atvykimą tiesiai į pagrindinę atvykimo salę.

2.Užsienio oro uostų plėtros  apžvalga

2.1 „Barajas“ tarptautinis oro uostas Madride, Ispanijoje. Architektas- Richard Rogers   

2000- aisiais , daugiau nei 140 mln. Keleivių buvo aptarnauti Ispanijos oro uostuose. Dabartinis keleivių srautas dar išaugo 9 %, tai yra daugiau negu ES vidurkis. Madrido Barajas  oro uoste kasmet padidėja keleivių skaičius 10% , viso 370mln. keleivių, 27% oro kelių iš ES į Pietų Ameriką vyksta per šį oro uostą. Didžioji krovinių dalis Ispanijoje pervežama būtent per šį oro uostą. Tai 8-as pagal krovinių pervežimą oro 

uostas Europoje ir 31- as tarptautiniame lygmenyje.

[image: image8.jpg]



[image: image1.jpg]85 %

10.5 %

2003 m. Lietuvos Tarptautiniy oro
uosty aptarnavimo rodiklis, %
'S

2.5 % 2%

Vilniaus Palangos  Kauno Siauliy
Tarptautinis Tarptautinis Tarptautinis Tarptautinis
oro uostas oro uostas oro uostas oro uostas





Dėl didėjančio keliautojų srauto buvo nuspręsta išplėsti senąjį oro uostą. Sudėtingą plėtros projektą vilkino didelė jo apimtis. Buvo sprendžiama terminalo konstrukcija, palydoviniai terminalai, bagažo sistema, automatinis žmonių perkėlimo takelis , parkavimas. Kadangi oro uosto plėtros

projektas užsidelsė, buvo nuspręsta paskelbti tarptautinį konkursą, kurį laimėjo brito Richard Rogers architektų kompanija. Konstravimo konsultantais buvo paskelbta Ispanų Estudio Antonio konstruktorių biuras.

Naujo terminalo pastatas turės galimybę kasmet praleisti 35 mln. keleivių- tai bus apie 10400 keleivių per 1val..   

Sparno formos, 1 km. ilgio, pastatas bus 470200 kv.m. pločio. Šioje erdvėje bus sumontuota energijos suvartojimą mažinančios instaliacijos, tokios kaip vėsinimo sistemos, ekstensyvūs fasado ir stogo atspalviai bei apšvietimas.

Jame numatoma 174 registracijos stalai, 26 apsaugos kontrolės postai, 20 bagažo konvėjerių, 38 laipinimo vartai, 28 rampos, 76 liftai keltuvai ir 22 automatiniai eskalatoriai.

Numatomas automatinis žmonių pervežimo takas, jungs naująjį terminalą su 

palydoviniu. Automatiškai vairuojamos mašinos transportuos keleivius tarp dviejų stotelių tunelyje su dvejomis platformomis, viena pagrindiniame, kita palydoviniame terminale.

Barajas oro uosto vaizdas iš perono pusės. Maketas

[image: image11.jpg]




 Auto bagažo sistema(ABS)

ABS galės apdoroti iki 16500 bagažo vienetų per valandą ant 78 km konvėjerio juostos. Sistema apdoroja atvykstančių, išvykstančių ir praskrendančiųjų  bagažą tiek pagrindiniame, tiek palydoviniame terminale.

2.2. Kansai tarptautinis oro uostas. Architektas Renzo Piano

          Tai daugelyje žurnalų bei knygų aprašomas, tampantis chrestomatiniu oro uosto projekto pavyzdys. Pagrindinėje viso komplekso architektūrinėje idėjoje vėl gi galima būtų atrasti lėktuvo metaforą. Pati komplekso aerodinaminė forma leidžia susidaryti lėktuvo sparno įvaizdį.

Dar 1988m., kai tik buvo paskelbtas Kansai oro uosto projekto konkursas, teritorija, kur jis buvo numatytas statyti, slypėjo po vandeniu. Pati idėja sukurti oro uosto teritoriją ant vandens buvo ir yra unikali visame pasaulyje. Buvo supilta milijonai tonų grunto, kad platforma iškiltų virš vandens. Teritorija užima 511 hektarų

Kansai oro uosto terminalas turi per 41 atvykimo/išvykimo vartų, sujungtų su tiesioginiu patekimu į lėktuvą. Iš pagrindinio terminalo išlenda tarsi du sparnai, kuriais keleiviai nueina iki atvykimo/išvykimo vartų. Pagrindinė terminalo erdvė padalyta į keturis lygius. Pagrindinis oro uosto akcentas – stogo forma, kurios plotas siekia  

90000 kv.m. Lenktą stogo formą padiktavo pati situacija. Kadangi tai sala- oro uostas terminalo forma padeda išvengti didelio vėjo pasipriešinimo. Pastato tūris nuo žemės paviršiaus atrodo didelis, žiūrint iš viršaus tarsi- priplotas.

Projektuojant Kansai tarptautinį oro uostą, didelis dėmesys buvo skirta teritorijos išplanavimui. Kadangi ji buvo suformuota kaip sala, todėl nereikėjo „prisirišti“ prie jos supančios aplinkos. Stačiakampės formos teritorija racionaliai padalinta į keturias zonas. Tiltu patenkama į salą, po to kelių lygių keliais privažiuojama prie pagrindinio terminalo. Toliau seka techninio aptarnavimo zona. Prieš įvažiuojant į salą matomi nusileidimo takai. Yra išskirta teritorija laivų prisišvartavimui.

2.3. Shiphol oro uostas Olandijoje. Architektas Benthem Crouwel.

Palyginti su Londono Heathrow, Paryžiaus Charles de Gaulle ir Frankfurto, Shiphol yra vienas iš didžiausių tarptautinių oro uostų pasaulyje. Oro uostas randasi Amsterdamo užmiestyje. Iki jo nuvažiuoti galima automagistrale arba greitaeigiu traukiniu. Čia numatyta požeminė traukinių stotis, automobilių stovėjimo aikštelės ir administracinės patalpos. Shiphol oro uostas gali didžiuotis tuo, kad yra ketvirtas pagal keleivių aptarnavimo skaičių Europoje, taip pat jame labai daug ploto skirta įstaigoms. Puikiai išspręstas keleivių praėjimas nuo pat įėjimo iki išėjimo į lėktuvą. Čia nesikerta pėsčiųjų srautai, patogus judėjimas tiek lėtai einantiems, tiek skubantiems keleiviams.

Amsterdamo Schiphol oro uosto atvykimo/išvykimo terminalas

Trikampis oro uostas turi bendrą erdvę, jungiančią du keleivių terminalus, ir geležinkelio stotį iš kurios tiesiogiai patenkama į didžiules automobilių stovėjimo aikšteles. Iš šitos salės patenkama tiesiai į atvykimo salę. Atvykę keleiviai gali rinktis keliauti automobiliu, taksi arba traukiniu.

Į išvykimo salę, kuri yra antrame lygmenyje, patenkama eskalatoriais, liftais arba laiptais. Tie, kurie atvyksta automobiliu, gali tiesiai privažiuoti prie atvykimo salės.

Pagrindinės salės aukštį buvo stengiamasi daryti kuo mažesnį, motyvuojant tuo, kad ji būtų matoma tik iš nedidelio atstumo.

VI. TIRIAMOJO DARBO REZULTATŲ APIBENDRINIMAS

1. Įžanga

Jau seniai oro uostai yra tapę svarbiausiais valstybės vartais, atliekančiais ne tik keleivių pervežimo baigiamąją arba pradedamąją funkciją, bet ir savotišką visos šalies introdukcinį marketingą.

Nuo pat aviacijos atsiradimo oro uostų architektūra turėjo ypatingą savo meninę ir technologinę išraišką. Čia dažniausiai panaudojamos moderniausios medžiagos, išbandomos naujausios statybų technologijos.

Tarptautiniai oro uostai – tai labai sudėtingas urbanistinis audinys. Čia neišvengiamai atsiranda dideli transporto bei žmonių srautai. Todėl numatomi privažiavimai visuomeninio bei privataus transporto priemonėms, taip pat turi atsirasti tarnybiniai patekimai į kompleksą. Reikalinga numatyti automobilių stovėjimo aikšteles. Todėl pats kompleksas dažnai statomas atokiau nuo miesto, prišliejant jį prie pat automagistralinių kelių.

Tokių kompleksų architektūra dažnai būna išraiškinga tiek savo menine, tiek technologine puse. Oro uostai atlieka ne tik tranzitinę paskirtį, bet ir vaidina didžiulį vaidmenį kuriant šalies ar miesto įvaizdį. Čia panaudojamos naujausios statybų technologijos siekiant sukurti unikalų kompleksą.

2. Oro uostų teritorijos projektavimo principai.................................................................

· 8.1.1. Patikimumas, apsauga

· 8.1.2. Transporto tankumas

· 8.1.3. Komercija

· 8.1.4. Oro uosto transporto struktūra

Yra penkios pagrindinės oro uostų terminalų poreikio priežasčių, kurios padarė terminalus labai skirtingus nuo savo pirmtakų. Saugumas/patikimumas, tankis, komercinės aplinkybės, transporto struktūra ir valdžios kontrolė valdo projektuotojų išradingumą.

3. PADĖTIS VIETOJE

Padėtis vietoje – tai aplinka, topografija, orientacija, klimatas, supantys vaizdai, pastatai, erdvės, želdynai.

Teritorijos plėtros krypties parinkimas- labai atsakingas žingsnis tolimesniam oro uosto projektui įgyvendinti. Didelį vaidmenį teritorijos parinkimui vaidina reljefas. Lėktuvų nusileidimo/pakilimo takas turi būti 3km. ilgio, o peraukštėjimas gali siekti net 20m. Tokiu būdu neišvengiamai reikalinga lygi teritorija, kurioje galėtų lengvai įsikomponuoja nusileidimo pakilimo takai, pastatų kompleksas bei kelių infrastruktūra. Šiuo metu yra susiformavusi centrinė kelių infrastruktūra. Pakilimo takai yra du – iš kurių vienas nebenaudojamas, o kitas – 2.5 km. Kitų metų Tarptautinio Vilniaus Oro uosto planuose yra numatytas pakilimo tako prailginimas. Taip pat Vilniaus Bendrajame plane buvo numatyta keisti pakilimo nusileidimo takų kryptį – iš Šiaurės Pietų į Rytų Vakarų, kad lėktuvai neskraidytų virš miesto, virš Antakalnio gyvenamojo rajono. Tačiau tada iškyla žemės priklausomybės ir supirkimo problema bei labai priartėjama prie Baltarusijos teritorijos. 

Pasaulinė praktika rodo, kad užmiestyje oro uostas padeda lengviau išspręsti susisekimo bei garso triukšmo problemas nei miesto teritorijoje. Dažnai tokie kompleksai statomi netoli auto magistralinių kelių. Gamtinėje zonoje atsiradęs kompleksas gali sukurti visiškai atskirą urbanistinį darinį. Todėl yra natūralu, kad užmiesčio teritorijoje esantis oro uostas turės didesnį pranašumą nei mieste. Tačiau Vilniaus Tarptautinis oro uostas yra tik 7 km nuo miesto centro. Todėl čia reikalinga lokaliai spręsti susisiekimo problemas ir paties oro uosto statusą.

Privažiavimai nuo kelių turėtų būti planuojami taip, kad nesikirstų transporto srautai, patartina eismą nukreipti ratu. Juo patenkama prie pat oro uosto. Taip pat numatomi šalutiniai keliai, kurie veda į automobilių stovėjimo aikšteles arba tarnybines komplekso zonas.

Pastaruoju metu pasaulyje įvyko daug teroristinių išpuolių, kurie sukėlė oro uostų bagažo , kontrolės postų didesnę apsaugą, elektroninį patikrinimą.

Kylant oro uostų keleivių skaičiui, siekiam kurti naujus erdvės planavimo standartus, didinant jų efektyvumą. Pirmoji išvada yra ta, kad pasiteisina vienpusis/kryptis auto transporto eismas, keleivių judėjimo aiškumas ir išskyrimas, segregacija. Ilgalaikės piko valandos iššaukė įvairių tipų judėjimo planavimą, pvz., su judančiais pėsčiųjų takais ir plačiomis aikštėmis, vestibiuliais. Sprendžiama neįgalimųjų problema, nes yra padidėjęs keliaujančių skaičius, todėl reikia sukurti galimybes jiems judėti, todėl pandusai tampa patogesni nei liftai piko valandomis, ten kur peraukštėjimai yra neišvengiami.

Keičiantis kartoms ir supratimui, oro uostai tampa prekybos ir pramogų centrais taip pat kaip ir dideli visuomeniniai centrai. Būdo modelis keičiasi ir tokios paslaugos turi atsakyti į tokius greitus visuomenės pasikeitimus. Oro uostų struktūroje atsiranda dar viena funkcija, prekių gabenimas ir sandėliavimas. Įkuriami greito maitinimo centrai ir pan., tokiu atveju, su ar be duty-free parduotuvių , oro uosto salės patampa prekybiniais centrais.

Terminalų projektavimo ypatybės susijusios su judėjimu objekte gali varijuoti, tačiau kitoms yra iškelti specialūs reikalavimai. Tarptautiniai oro uostų terminalai turi būti pasirengę priimti skirtingo dydžio ir galingumo lėktuvus. Linijinis lėktuvų peronų modelis su vartais ar  dauginėmis ne mobiliomis kišenėmis yra senasis projektavimo modelis, dabar dažniau vyrauja mobiliosios kišenės, kurios suteikia projektavimo lankstumą išorėje ir viduje.

Patekimą į oro uosto išvykimo terminalą organizuojama keliais būdais. Atsižvelgiant į pastato dydį ir žmonių srautus, privažiavimas gali būti projektuojamas keliais lygiais. Pvz., į išvykimo salę privažiuojama pandusais į antrą aukštą, o atvykimo salė atsiranda pirmame lygmenyje. Tokiu būdu išvengiamas transporto ir žmonių judėjimo susikirtimas. Kitu atveju, pastate galima numatyti vieną didelę reprezentacinę erdvę, iš kurios būtų nukreipiamas judėjimas į atvykimo ir išvykimo sales. Išėjimas į lėktuvus numatomas kanalais arba nugabenama autobusais.

Atvykstantiems numatomos tokios patalpų grupės: muitinės postas, bagažo atidavimo skyrius ir iš jo patenkama tiesiai į atvykimo salę. Iš išvykimo salės patenkama į bagažo patikrinimo skyrių( muitinę), po to į sterilią zoną, iš kurios per kanalus patenkama tiesiai į lėktuvą arba nugabenama autobusu. Taip pat numatomos kitos svarbios patalpų grupės: administracinės, baras, restoranas, įvairios parduotuvės, sanitariniai mazgai, techninės patalpos ir kt.. Prie viso komplekso dažnai būna pristatomas viešbutis, prekybos paviljonai.

4. Pagrindiniai veiksniai

Pagrindiniai veiksniai, turintys įtakos erdviniam ir planiniam oro uosto sprendimui, yra šie: laukimo ir išvykimo salių dydis, šalia esančių kitų patalpų grupių prijungimo schema. Labai svarbus patogus evakuacijos planas. Svarbų vaidmenį vaidina statinio denginio konstrukcija, forma.
Privažiavimas prie oro uosto turi būti išspręstas taip, kad automobilių, autobusų, traukinių judėjimas vyktų viena kryptimi. Dažniausiai ši problema sprendžiama nukreipiant judėjimą ratu. Atsižvelgiant į oro uosto dydį, patekimą transportu galima organizuoti keliais lygiais, vienu atveju patenkama į išvykimo, kitu- į atvykimo zoną.

Pėsčiųjų srautai vėlgi turi būti atskirti nuo atvykstančiųjų ir išvykstančiųjų. Judėjimo kelias, jei įmanoma, kuo trumpesnis. Turi būti numatyti pagrindiniai ir šalutiniai judėjimo keliai.

Nusileidimo takų skaičius priklauso nuo lėktuvų leidimosi ir kilimo dažnumo.

Projektuojant tarptautinius oro uostus, būtina užtikrinti, kad nesikirstų žmonių judėjimo srautai tarp pagrindinių patalpų grupių: atvykimo bei išvykimo salių. Atvykstantiems numatomos tokios patalpų grupės: muitinės postas, bagažo atidavimo skyrius ir iš jo patenkama tiesiai į atvykimo salę. Iš išvykimo salės patenkama į bagažo patikrinimo skyrių( muitinę), po to į sterilią zoną, iš kurios per kanalus patenkama tiesiai į lėktuvą arba nugabenama autobusu. Taip pat numatomos kitos svarbios patalpų grupės: administracinės, baras, restoranas, įvairios parduotuvės, sanitariniai mazgai, techninės patalpos ir kt.. Prie viso komplekso dažnai būna pristatomas viešbutis, prekybos paviljonai.

5. Terminalų tipologija

5.1. Pagrindiniai terminalai su nuotoliniu lėktuvų įlaipinimo/išlaipinimo aikštele.

Tokie oro uostai būtų : Malta Luqa terminalas (1986m.), Štutgarto terminlas (1991 m.), Southamptono terminalas (1995 m.)

Nagrinėsiu Maltos terminalą. Tai vieno lygio terminalas su gretiminėmis atvykimu ir išvykimu. Kadangi transportas neapkrauna pėsčiųjų judėjimo, keleiviai su bagažu juda betonuota aikštele prieš terminalą. Tuo tarpu dižiausio lėktuvo vieta numatyta per patį centrą priešais terminalą. Čia keleiviai patys nueina iki lektuvo įsėdimo vietos. Tam joks papildomas transportas nenaudojamas, tiesiog judama tam specialai skirta aikštele.

5.2. Linijinio tipo terminalai

Tokio tipo terminalų išlaipinimo įlaipinimo dokas yra prsišliejęs prie pat pastato. Tai sudaro trumpus vaikščiojimo atstumus. Tokio tipo terminalai būtų: Londono Heathrow terminalas Nr. 4 (1986), Londono Gatwick šiaurinis terminalas (1988), Mančesterio terminalas (1993), Osaka Kansai, Japonija (1994), Čikagos O‘Hare tarptautinis terminalas (1993).

Tai daugelyje žurnalų bei knygų aprašomas, tampantis chrestomatiniu oro uosto projekto pavyzdys. Pagrindinėje viso komplekso architektūrinėje idėjoje vėl gi galima būtų atrasti lėktuvo metaforą. Pati komplekso aerodinaminė forma leidžia susidaryti lėktuvo sparno įvaizdį.

Dar 1988m., kai tik buvo paskelbtas Kansai oro uosto projekto konkursas, teritorija, kur jis buvo numatytas statyti, slypėjo po vandeniu. Pati idėja sukurti oro uosto teritoriją ant vandens buvo ir yra unikali visame pasaulyje. Buvo supilta milijonai tonų grunto, kad platforma iškiltų virš vandens. Teritorija užima 511 hektarų.

Kansai oro uosto terminalas turi per 41 atvykimo/išvykimo vartų, sujungtų su tiesioginiu patekimu į lėktuvą. Iš pagrindinio terminalo išlenda tarsi du sparnai, kuriais keleiviai nueina iki atvykimo/išvykimo vartų. Pagrindinė terminalo erdvė padalyta į keturis lygius. Pagrindinis oro uosto akcentas – stogo forma, kurios plotas siekia  

90000 kv.m. Lenktą stogo formą padiktavo pati situacija. Kadangi tai sala- oro uostas terminalo forma padeda išvengti didelio vėjo pasipriešinimo. Pastato tūris nuo žemės paviršiaus atrodo didelis, žiūrint iš viršaus tarsi- priplotas.

5.3. Vienaperoniai/daugiaperoniai terminalai.

Tokio tipo terminalai statomi kai reiki apatranauti daug keleivių. Čia vadinamieji, didelių operacijų terminalai. Tokio tipo terminalai yra- Ciuricho Klotino terminalas B (1975m. 6 mln. per metus), Honk Kong Chek LAP Kok oro uostas (1997 m., 35 mln.per metus), antrasis Bangkoko tarptautinis oro uostas (1994m., 30mln. per metus). 

Antrasis Bangkoko tarptautinis oro uostas.buvo projektuotas trijų lygių kad nesikirstų keliai  tarp vietinių linijų keliautojų ir tarptautinių keleivių. Tokio tipo terminalai gali vienu metu priimti daug lektuvų ir daug keleivių. Keleivių atvykstančių ir išvykstančių keliai taip pat nesusikerta. Šio tipo terminalams dažniausiai nepakanka vieno pakilimo tūpimo tako, nes vienu metu stengiamasi aptarnauti kaip įmanoma daugiau klientų. Lėktuvai jungiasi prie peronų ir nėra naudojamas joks papildomas transportas keleiviams. Vidaus sistemoje naudojami bėgantys takeliai . Jungtys su oro uostu taip pat būna iš toliau, traukinukais ar spec. autobusais. 

5.4. Satelitiniai peronai. Vieno ar kelių elementų terminalai.

Tai dideli oro uostai aptarnaujantys daug keleivių, aviakompanijų ir kai yra tam tikros struktūros plotas į kurį reikia sudėti kelis terminalus. Todėl kuriamas kelių satelitų oro uostas, kurie jungiasi tarpusavyje įvairiomis jungtimis – bėgančiais takeliais, tramvajumi, greituoju traukiniu, horizontaliuoju liftu ir pan. 

Tokio tipo oro uostai ir jų terminalai būtų: Tampa, Florida (1971- 87m, 60 mln per metus), Orlando (1990m., 40mln per metus).

Floridos oro uostas yra trijų lygių, kur visus tris lygius aptarnauja keliai iš dviejų pusių. Visas pirmasis lygis yra taiduotas tiktai didelio poreikio reikalavusiai auto nuomos funkcijai. Aštuntam dešimtmetyje buvo didžiausia koncentracija turistų JAV šitame regione. Vidurinysis lygis vietinio kelevių srauto keleiviu bagažo atsiimimas, o viršutiniame lygyje visos išvykimo paslaugos, kurios turi greitąjį tranzitą į visus tris satelitus. Po kiek laiko reikėjo plėsti oro uostą, ta buvo pristatytas dar vienas satelitas su ta pačia greitąją traukinio jungtimi iš viršutinio pagrindinio pastato lygio.

5.5. Daugialinijinio tipo terminalai.

Tokio tipo išplanavime, lėktuvų dokai išsidėste keliuose mini terminaluose palei liniją.

 Tokio tipo terminalai būtų – Hanoverio Langenhagen (1973m.), Miuncheno oro uostas ( 1992 m.), 

Aptarnauja Miuncheno oro uostas apie 12-14 mln. keleivių per metus, 20 mini terminalų plius 28 atviri lėktuvų dokai. Čia patogios pėsčiųjų jungtys su centrine traukinių stotimi ir kitom papildomom funkcijomis. Visos pėsčiųjų jungtys vedinos „bėgančiuoju „ takeliu. Išėje iš terminalo keleiviai patenka į vieną iš 19 persikėlimo takų prieš tai patekę  į tranzitinę galeriją.

5.6. Daugiasalių peronų tipo terminalai.

Tokio tipo išplanavimo oro uostuose yra keletas linijiniu būdu išsidėsčiusių pastatų „salų“. Prieš šiuos pastatus išsidėstę lėktuvų dokai. Atskiri pastatai yra sujungti antžeminėmis ar požeminėmis jungtimis su pagrindiniu oro uosto pastatu. Jungti dažniausiai nebūna skirta tik pėstiesiems, nes atstumai būna pakankamai tolimi, todėl būna naudojamas greitasis traukinys.

Tokio tipo oro uostai pasaulyje yra: Atlanta Williams B. Hartsfield Tarptautinis oro uostas (1980 m.), Londono Stansted terminalas (1991), Denverio tarptautinis oro uostas (1995m.)

Taip pat būna mišraus tipo terminalų oro uostai. Čia susipina įvairių planavimo principų ir tipologijų bruožai. Vienas iš jų Čikagos O‘Hare, United Airines terminalas.

6. Nuo oro uosto iki oro uosto „miesto“

Oro uostai viena iš greičiausiai kintančių urbanistinių, architektūrinių ir technologinių darinių. Kiekviename laiko tarpsnyje yra pristatomi nauji terminalai, plečiama veikla ar tiesiamas naujas pakilimo tūpimo takas. Visa to priežastis padidėjęs keleivių ir krovinių srautas pastarąjį dešimtmetį. Tai tuo pačiu plečia ir pačią funkcija. Keleiviams nebeužtenka tik atvykimo i išvykimo paslaugų, reikalingos ir kito paslaugos išėjus iš dokų, terminalų. Dabar oro transportas atrodo dar patrauklesnis kai susiduria keletas funkcijų, pvz., uostas, kaip Barselonoje, ar pagrindinės traukinių stotys kaip prie Malpensa oro uosto.

Dabar labai platus ir oro uostų teritorijos elastingumas. Su mažiausia teritorija galima aptarnauti daugiausia keleiviu. Tai rodo Londono Gatwick oro uosto pavyzdys. Jis yra penktas Europoje pagal aptarnaujamą keleivių srautą tačiau jo teritorija tesiekia 674 ha, kai tuo tarpu Vilniaus oro uosto teritorija tik per pus mažesnė. Ploto dydis nenusako aptarnaujamų keleivių skaičiaus, kaip ir nenusako tame plote sukurtų kitų funkcijų keleiviams. Tačiau mažesnio ploto oro uostai gali puikia dislokuotis arčiau miesto centro, nes didieji oro uostai esantys arčiau centro iškelia nemažai dilemų: dydis reiškia didelį oro transportą bei didelį auto srautą. Bet nesvarbu net teritorijos dydis, visuose juose bandoma kurti ne tik oro paslaugų komfortą, bet ir komercinės paskirties teritorijas- viešbučiai, auto biznis, komercija, informacija.

Oro uosto miestas taip pat apima ir vietinę plėtrą. Šis miestas niekada nestovės vienas, jei jis gerai suplanuotas prie jo jungsis kitos paslaugos, kurios suorientuotos į žemės transporto klientų patenkinimą. Taip sukuriama nauja terpė naujiems pajamų šaltiniams. Šioje teritorijoje neatsiras visai bereikalingų keleiviams paslaugų, jos turi būti orientuotos į oro transporto naudotojus. Onorint suskurti oro uosto „miestą“, reiki sukurti ir visas miestui priklausančias savybes – tai tankis, patekimo kokybė, aplinka, paslaugos ir pan. Šis Oro uosto „MIESTO“(airport city) terminas atsirado 1970 JAV, kuriop pradinė reikšmė buvo pramoniniai ir komerciniai centrai prie oro uosto.

Suomijoje oro uostų teritorijos yra nužymėtos atskiromis transporto zonomis.

Naujoji komercijos invazija gerokai pakeitė ir pačių terminalų projektavimą. Pinigai ir pelnas diktuoja planinę struktūra. Čia atsiranda labai daug nuomojamų patalpų komercinėms patalpoms. Kol nebūdavo komercinių patalpų, jei oro uosto koridoriai būdavo ilgi iškildavo problema. Dabar tai jau nebėra jokia problema, nes prekyvietės išsidėsčiusios visur po visą terminalo plotą.

Taigi kaip projektuojami urbanistiškai oro uosto „miestai“, jų alokacija terminalo atžvilgiu bei pats dydis oro uosto terminalo aspektu:

VI. PROJEKTINIŲ SIŪLYMŲ DALIS

1. Plėtros galimybių prognozė

Jau seniai oro uostai yra tapę svarbiausiais valstybės vartais, atliekančiais ne tik keleivių pervežimo baigiamąją arba pradedamąją funkciją, bet ir savotišką visos šalies introdukcinį marketingą.

Nuo pat aviacijos atsiradimo oro uostų architektūra turėjo ypatingą savo meninę ir technologinę išraišką. Čia dažniausiai panaudojamos moderniausios medžiagos, išbandomos naujausios statybų technologijos.

Tarptautiniai oro uostai – tai labai sudėtingas urbanistinis audinys. Čia neišvengiamai atsiranda dideli transporto bei žmonių srautai. Todėl numatomi privažiavimai visuomeninio bei privataus transporto priemonėms, taip pat turi atsirasti tarnybiniai patekimai į kompleksą. Reikalinga numatyti automobilių stovėjimo aikšteles.

2. Tarptautinis Vilniaus Oro Uostas

VĮ Tarptautinis Vilniaus oro uostas yra strateginės paskirties transporto infrastruktūros įmonė, įgyvendinanti Lietuvos Respublikos transporto plėtros programą bei užtikrinanti nacionalinę aviacijos saugumo programą pagal tarptautinius civilinės aviacijos reikalavimus.

Šiuolaikinis tarptautinis oro uostas – tai ne tik valstybės transporto infrastruktūros dalis ir sudėtingas įrenginys, bet ir politinis, ekonominis, diplomatinis, socialinis, turistinis centras, veikiamas įvairių išorės veiksnių:

· nuo 1992 m. Tarptautinis Vilniaus oro uostas priėmė ir aptarnavo virš 300 protokolinių vizitų. Lietuvos įstojimas i NATO ir ES suteiks dar didesnį impulsą įmonės teigiamai veiklai, priklausomai nuo politinių veiksnių;

· 2002 m. Rugsėjo 11d. Tragiški įvykiai Niujorke parodė, kad civilinė aviacija yra labai pažeidžiama, atsiradus dar vieniems išorės veiksniams- teroristiniams. Stiprinamos apsaugos sistemos;

· Įstojus į ES į rinką įsijungia daugiau aviakompanijų, padidėja maršrutų skaičius, mažėja paslaugų kainos ir didėja keleivių srautai.

Skrydžiai iš Vilniaus Tarptautinio oro uosto. V.T.O.U. Europos Sąjungos šalių kontekste

Bendras Palangos, Kauno ir Vilniaus oro uostų ūkinis ekonominis pokytis per 2004 m. I pusmetį, palyginti su 2003 m tuo pačiu laikotarpiu buvo toks:

· skrydžių skaičius išaugo 11%

· aptarnautų keleivių skaičius padidėjo 41%
· gabentų krovinių ir pašto kiekis sumažėjo 27.3%

Vilniaus ir Palangos tarptautiniai oro uostai dirbo pelningai, o Kauno – patyrė nuostolį.

Susisiekimo ministras Z. Balčytis pabrėžia, kad Lietuvos ekonomika – viena sparčiausiai besiplėtojančių Europoje, o didėjančios gyventojų pajamos bei narystės ES pranašumai daro Lietuvos oro uostų rinką oro kompanijoms perspektyvią.

3. Faktai ir skaičiai:

VĮ Tarptautinis Vilniaus oro uostas užima 333 ha plotą, aerodromo ilgis 10.54 km.

Kilimo ir tūpimo tako ilgis 2 500 m, plotis 50 m, I kategorija.

Oro uostas įsikūręs Vilniaus pietuose ant plynaukštės. Nuo sostinės centro oro uostą skiria 7 km arba 15 min. kelio automobiliu.

Oro uoste įsikūrusios ir reguliarius skrydžius vykdo 11 aviakompanijų.

1993 m. Kovo 31 d. Atidarytas naujas keleivių išvykimo terminalas, kurio metinis pajėgumas 1 mln. keleivių. 2015 išaugs iki daugiau nei 3 mln.

Prognozuojama, kad konservatyvaus scenarijaus atveju 2015 m. Lietuvos oro uostai aptarnaus 2.15 mln. keleivių, , nuosaikaus scenarijaus atveju – 2.6 mln., o optimistinio – 3.22 mln. keleivių. Tarptautinis Vilniaus oro uostas aptarnauja 85% visų Lietuvos keleivių.

Oro uostų infrastruktūra turi būti planuojama 30 ir daugiau metų į priekį. Siūlomi išnagrinėti keli scenarijai, Vilniaus oro uosto plėtros galimybės, Vilniaus – Kauno dipolio projektas, sujungiant Vilniaus ir Kauno oro uostų pajėgumus ir naujo oro uosto statybos.

Pagal pagrindinių oro uostų rodiklių sumą, Vilniaus oro uostas pirmauja tarp trijų Pabaltijo šalių.

Plečiantis Lietuvos ekonominiams ir kultūriniams rodikliams su užsienio valstybėmis, Lietuvai jungiantis prie ES ir NATO, keleivių skaičius didėja. Šią tendenciją sąlygoja aktyvus turizmas, didėjantis bendrų įmonių skaičius, besiplečiantys komerciniai kontaktai. Tam tikrą įtaką turi ir palanki Lietuvos geografinė padėtis.

Kadangi oro eismas Lietuvoje yra gana sezoniškas, todėl sudaromi vasaros ir žiemos tvarkaraščiai. Pagal žiemos tvarkaraštį oro uoste vykdoma apie 300, o pagal vasaros – 320 reguliarių skrydžių per savaitė, kiti skrydžiai yra užsakomieji.

4. Transportas 

Lietuvos keliai ir geležinkeliai nesibaigia prie valstybės sienos, jie įkomponuojami į Europos intermodalinio transporto tinklus. Baigiamaje darbe sprendžiama daug susiseikimo ir transporto problemų. Tai traukinių eismas, naujos linijos integravimas, tamvajaus eismas, naujų kelių projektavimas, naujų kelio jungčių įvedimas, siūlomų BP kelių analizė.

Projektuojant situacija tikslas buvo atverti vizualinius vaizdus patekimui prie terminalo, sukurti multifunkcinius kompleksus, organizuoti greita ir patogų susisiekimą ir sudaryti kiek įmanoma daugiau miestui išorinių susisiekimo jungčių.

Projektuojama teritorija apima situacija nuo PA viaduko iki oro uosto terminalo. Vykdant analitinę dalį ir nagrinėjant kvartalų urbanistinį audinį nusprengta, kad kirtimų susiformavęs komercinis pramoninis rajonas atitinka situacija ir jo keisti nereikia. Šio rajono rekonstruojama tik gatvės išklotinė, naikinamas taškinis stalininio tipo namų užstatymas, kur sukuriami administraciniai objektai. Kirtimų pramoninį komercinį rajoną palikti jau tokį koks susiformavo. tačiau zona kairėje Dariaus ir Girėno gatves pusėje, turi keist savo funkcija ir užstatymo tipą. Sukurti pageidaujamą komercinę zona, jaukias viešąsias erdves, traukti investitorius į šią miesto dalį.

Didelė dėmesio dalis projektuojant teritoriją skirta transporto judėjimo srautui. Jį sudaro: automobiliai, viešasis transportas, tramvajus bei greituminis europinis traukinys. Taigi.

Patekimas į oro uostą šiuo metu yra nepastebimas. Taigi siūlau nukreipt eismą kita linkme. Paleidžiant jį tik vienpusiškai, taip sprendžiant racionalų judėjimą teritorijoje. Įvedama visiškai nauja kompozicinė kryptis atverianti įvažiavimo vaizdą tiesiai į pagrindinę oro uosto aikštę. Transportas juda ratu, kas yra labiausiai praktikuojama oro uostų aplinkos struktūroje. Sukuriami ir tarnybiniai privažiavimai bei specialus VIP patekimas į oro uosto teritorija ir laukiamąsias sales.

Oro uosto veiklos sistemoje numatyta, kad per dieną įvairiu paros metu čia atvyks apie 10 000 keleivių, neįskaitant juos atvežančių asmenų , taksi ir viešojo transporto.

  Funkciniai motyvai: oro uostas galutinis trasos nuo centro taškas. 

Automobilių srauto nukrovimui skirtas tramvajaus projektas ir jo įgyvendinimas. Siūlau keisti siūlomus SYSTRA tramvajų projektus. Juo būtų galima apsiekti patį oro uosto terminalą bei kirtimų rajoną.

Tačiau kaip būdinga ir kituose analizuotuose oro uostų pavyzdžiuose, organizuoti transportą reikia taip kad tai atneštų oro uosto veiklai kuo daugiau pelno. Taigi tramvajus negali turėti tiesioginio ryšio su laukiamąja ir išvykimo salėmis. Šiuos funkcinius objektus turi jungti komercinės patalpos, informaciniai centrai.

 Tema aktuali būtų būtent šios teritorijos “ humanizavimo” atžvilgiu – tai yra to milžiniško ploto, kuris skirtas transportui ir tuo pačiu esančio šalia miesto “plaučių”, grąžinimo “žmogaus ne automobilyje” poreikiams. 

Atvykusiems automobiliu - jį galima palikti automobilių daugaiaukščiuose garažuose arba požemine automobilių aikštelėje po aikštės plotu prie terminalų. Čia yra įrengti vis šios srities patogumai – autoservisas, plovykla, automobilių nuoma – pardavimas. Oro uosto teritorijoje turėtų atsirasti miesto informacinis pažintinis centras. Projektuojamas požeminis pasažas jungčiai tarp oro uosto, traukinių ir tramvajų stoties. Didelis prekybinis centras, administraciniai kompleksai, viešbučių kompleksai, automobilių stovėjimo ir saugojimo aikštelės. 

5. Galima teritorijos nuo PA iki oro uosto terminalo programa(remiantis analogų studija):

Oro uosto miestas (airport city)

6. Teritorijos konversijos programa

· Keičiama įvažiavimo į oro uosto teritoriją kryptis.

· Naujų sankryžų kūrimas

· Naujų kelių lygių sankryžų kūrimas

· Įvedamas tramvajaus kelias

· Pajungiamas Europinis greitasis geležinkelis, to pasekmėje projektuojama tarpinė miesto geležinkelio stotis. Numatoma vieta pagrindinei geležinkelio stočiai.(Viršuliškių centras)

· Geležinkelio griovys su žaliaisiais šlaitais urbanizuojamas pagal europinius standartus. Urbanistikai sutvarkoma geležinkelio erdvė.

· Keičiama pagrindinė lėktuvų leidimosi ir pakilimo tako kryptis(mažinama triukšmo i oro tarša)

· Urbanistiškai sutvarkoma teritorija tarp geležinkelio ir Dariaus ir Girėno gatvės.

· Kvartaluose numatomos požeminių ir antžeminių automobilių stovėjimo ir saugojimo aikštelės.

· Naikinama gyvenamoji funkcija. Sodybinis užstatymas.

· Plečiamas oro uosto terminalų skaičius.

· Cargo sitis nukeliamas atokiau, paliekant ilgesnius peronus keleiviniams maršrutams

· Multifunkciškumas: komercija, administracija, geležinkelio stotis, prekybiniai pasažai, viešbučiai, maitinimo įstaigos, rekreacija

· Didelių automobilių stovėjimo aikštelių ir objektų numatymas. Rezervuojama teritorija.

· Pėsčiųjų funkcinių ryšių plėtojimas.

7. Sprendinio idėjos paieška :

Pagrindinių projektuojamos teritorijos formuojančių kompozicinių ašių analizė

Bendrųjų erdvių paieškos schema

8. Variantinis projektavimas. Plėtojamo varianto pasirinkimas

[image: image23.jpg]taxi, autobusai

SeWBIAAST

®

sewnjAny

megre1SA1 hhIDSOd





[image: image24.jpg]



[image: image25.jpg]



[image: image26.jpg]


         

[image: image27.jpg]mﬁ{nﬁﬁn

s g

b n s
T
)





[image: image28.jpg]


[image: image29.jpg]



[image: image30.jpg]



[image: image31.jpg]



[image: image32.jpg]:
.





[image: image33.jpg]




9. Plėtojamo varianto pasirinkimas.

Teritorijos sutvarkymo pasiūlymas.

Projektuojami – Oranžinė spl.

Tai oro uosto miestas su visomis galimomis funkcijomis. Infrastruktūra, komercija, administracija, rekreacija, viešosiomis erdvėmis ir pan.

Teritorijos sutvarkymo pasiūlymas. Kvartalų konstantinis aukštis – 4 a.

Teritorijos sutvarkymo pasiūlymas. Kvartalų kintantis aukštingumas. Akcentuojantis erdves pasažus ir kitas svarbias lokaliai vietas. Akcentuojamas įvažiavimas į teritoriją.

10. Teritorijos sutvarkymo pasiūlymas

Pasirinktinas variantas. Čia išspręstos visos darbe aptartos problemos. Formuojama pagrindinė terminalo aikštė prieš priekinį fasadą. Nauja transporto jungtis kryptis atsiveria atvažiuojant su vaizdu į ją. Sukuriamas pasažas jungtis su traukinių ir tramvajaus stotim. Traukinių stotis išsiskiria savo lenkta forma. Už jo formuojamas prekybinis centras su ūkiniu privažiavimu nuo Dariaus ir Girėno gatvės. Taip pat administracinis kompleksas. Administracinės patalpos reikalingos oro uosto sistemoje. Pavyzdžiui, Frankfurto oro uosto mieste susikaupę 4%  viso miesto ofisų. Oro uosto terminalo plėtra vykdoma  palei naują atvykimo į teritoriją ašį. Urbanizuojamas geležinkelio griovys. Po važiuojamąja dalimi jis yra -10m gylyje, todėl traukinių stotyje peronas projektuojamas iš dviejų pusių, vienoje vykstama į šiaurinę miesto dalį, centrinę Europinio traukinio stotį, kitoje iš centrinės stoties link Alytaus į Varšuvą. Viešbučių kompleksas projektuojamas kaip jungtis su esamu „Skrydis/Adelita“. Sukuriama vizualinė, bendrųjų erdvių jungtis tarp vidinės kvartalo erdvės su kitoje D ir G gatvės pusėje  projektuojamu administraciniu kompleksu. Naikinamas gatvės smulkusis užstatymas. Privažiavimas prie oro uosto išvykimo salės organizuojamas antrame pastato lygyje, ant senojo fasado užkeliant dar kelis aukštus administracinių patalpų.  Taip formuojama aiški didžiosios terminalo aikštės erdvė, tarsi nurodanti judėjimo kryptį ratu, kadangi aikštė įrėminta akcentų perimetriniu užstatymu.

 Skrydžių kontrolės bokštas projektuojamas kaip akcentas įvažiavimo kryptimi, tuo pat pabrėžiantis jungties lūžio liniją. Taip atrandama kryptis priešais esančiam administraciniam pastatui kampinis akcentas. Tokiu būdu uždaroma gatvės erdvės trauka link vidinės kvartalo aikštės. Taip sukuriamas fizinis pėsčiųjų traukos ryšys, kuris kartoja transporto judėjimo kryptis.

Centrinėje terminalo aikštėje formuojamas didelis automobilių stovėjimo tankis. Projektuojama autobusų stotelės stoginė, invalidų parkavimosi vietos. Taip pat požeminė automobilių stovėjimo aikštelė, ilgalaikiam automobilių saugojimui.

Tiriant analogus bei esamą situaciją, pateikiant pasiūlymus ir kompozicinius sprendinius, kompleksas susikūrė taškinio tipo. Penki savaime svarbūs objektai: oro uosto terminalai, greituminio traukinio stotis su tramvajaus stotele.(tramvajus turi grįžtamąjį kelią per kirtimų pramoninį komercinį rajoną atgalios i miesto centrą), bendras viešbučių kompleksas apjungiantis esamą viešbutį, prekybinis centras ir administracinis kompleksas su rekreacine zona- horizontaliuoju aikštės akcentu.

11. Pasirinkto varianto urbanistinė integracija
11.1. Teritorija miesto atžvilgiu

Formuojamas miesto įvaizdis. Keičiama nenaudojamo geležinkelio funkcija. Įvedamos dvi naujos funkcijos - miesto gatvė ir tramvajus. Priešais pagrindinį oro uosto pastatą formuojama erdvė. Formuojama kelių lygių aikštė - pestieji, tramvajus, automobiliai. Sprendžiamas viešojo transporto privažiavimas prie terminalų. Plečiama oro uosto teritorija, formuojami nauji terminalai - keleiviamsT1, T2 ir kroviniams T3. 

Teritorijoje prieš oro uosta, aikštėje , eismas nukreipiamas,  taip kad jis vyktų viena kryptimi. Sukamasi ratu. Taip pat paleidžiamas transportas po aikšte. Žemiau nulinio lygio. Tomis pačiomis kryptimis kaip ir viršuj.

Viršuj planuoju aikštę su išlipimais iš požeminio aukšto. Taip pat planuojamos aikštelės taksi, autobusams, turistų autobusams, invalidų vietos. Didžiausi srautai aikštės lygyje priklauso visuomeniniam transportui.

  Taip pat viešojo transporto organizavimas. Šiuo metu geležinkelio griovys yra neurbanizuotas, todėl siūlau jo kraštus sukelt taip gaunat daugiau ir protingesnės erdvės užstatymui. Išvengiama slėniu ir siekiama urbanizuotos infrastruktūriškos struktūros oro uosto teritorijai.

11.2. Funkcinė situacija

Funkcinė situacija šiuo metu yra netinkama šiai teritorijai. Patekimas į situaciją vyksta tik iš miesto pusės. Tačiau baigus statyti PA, transporto srautai pasikeis. Mano siūlymas yra integruoti kuo didesnę administracinę ir komercinę funkciją. Taip teigiu, nes manau, kad tokia teritorija kaip oro uostas ir dar netoli centro, tik 8 km. Turi labai dideles investicijų galimybes. Dabar dar kai planuojamas teritorijos praplėtimas ir daugiau keliaujančių žmonių, ne tiek savo malonumui kiek darbo reikalais. Ryšiai su užsienio investitoriais. Tikrai pakels situacijos lygį. 

Atvykusiems automobiliu  - jį galima palikti automobilių daugaiaukščiuose garažuose arba atviroje automobilių aikštelėje prie terminalo. Čia yra įrengti dauguma šios srities patogumų –automobilių nuoma – pardavimas, ilgalaikės trumpalaikės mokamos stovėjimo aikštelės .

11.3. Projektuojami pėsčiųjų funkciniai ryšiai

 Projektuojami pėsčiųjų funkciniai ryšiai tarp visų objektų. Jų judėjimo trajektorija sukuriamos erdvės, pasažai.

11.4. Oro uosto terminalo programos schema 

11.5. Siūloma kvartalo programa

· Oro uosto terminalo plėtra link pakilimo takų bei palei naujai formuojamą įvažiavimą.

· Pagrindinė aikštė su pėsčiųjų jungtimis, automobilių stovėjimo aikštelėmis, komerciniu pasažu jungiančiu terminalą su geležinkelio ir tramvajaus stotimi.

· Funkciniai ryšiai tarp komplekso ir oro uosto

· Viešbučių kompleksas, išnaudojant ir rekonstruojant esamą. Taip pat kartojant jo planinę struktūrą.

· Administracinis kompleksas – kompanijoms plačiai susijusiomis su oro transportu

· Prekybinis centras

· Viešoji erdvė, rekreacinė zona

· Geležinkelio ir tramvajaus stotis

· Didelės automobilių stovėjimo ir saugojimo aikštelės

·  Požeminės automobilių aikštelės projektuojamos ilgalaikiui automobilių saugojimui

11.6. Tūrinė išraiška:

Plečiamas esamas Oro uosto terminalas. 6 – ojo dešimtmečio pagrindinis fasadas paliekamas kaip pagarba o meto architektūrai, nors jis didelės meninės vertės neturi.

Projektuojamas Geležinkelio angaras. Tai lenktas angaras atsiveraintis atvažiuojant naujuoju įvažiavimu.

Administracinis pastatas projektuojamas kaip dviejų vešiųjų erdvių akcentas ir traukos dominantė. Taip pat ant tos pačios ašies akcentuojama formuojama už stoties viešoji erdvė, akcentuojama išsikišusiu tūriu su rekreacine zona, restoranu.

Prekybos centras projektuojamas trikampio formos. Su stipriai išsikišusiu trikampiu stogu ant įvažiavimo į teritoriją ašies.

 Viešbučių komplekso tūris atkartoja esamo viešbučio proporcija ir užbrėžia liniją jusdėjimo pagrindinėje aikštėje kryptį.

Prekybinio pasažo stogo koncepcinis pasiūlymas

Bendras detalizuojamos teritorijos vaizdas

Lenktas angaras – geležinkelio ir tramvajaus stotis. Terminalą su stotimi jungia pėsčiųjų komercinis informacinis pasažas. Lyg primena buvusią centrinę ašį tik atvirkščiu būdu.

